Jalen Hurts

**Jalen Alexander Hurts** (s. 7. elokuuta 1998, Houston, Texas) on yhdysvaltalainen amerikkalaisen jalkapallon pelaaja. Hänen pelipaikkansa on pelinrakentaja. Hurts on edustanut vuodesta 2020 lähtien Philadelphia Eaglesia. Hurts tunnetaan erityisesti syöttö- ja juoksutaidoistaan.

Hurts pelasi Alabaman yliopiston joukkueessa vuosina 2016–2018, kuuluen joukkueeseen joka voitti vuoden 2018 College Football Playoff -sarjan mestaruuden, sekä Oklahoman yliopistossa vuonna 2019. NFL-seura Philadelphia Eagles varasi Hurtsin vuonna 2020 ja Hurts johti joukkueen Super Bowliin kaudella 2022–2023. Hurts allekirjoitti Eaglesin kanssa huhtikuussa 2023 viisivuotisen 255 miljoonan dollarin jatkosopimuksen, jonka myötä hän on yksi NFL:n parhaiten palkatuista pelaajista.

Hurts voitti Eaglesin kanssa Super Bowlin mestaruuden kaudella 2024. Hänet valittiin myös ottelun arvokkaimmaksi pelaajaksi.

## Varhainen elämä ja nuoruus
Jalen Alexander Hurts syntyi 7. elokuuta 1998 Houstonissa, Texasssa erityisopettaja Pamela Hurtsin ja jalkapallovalmentaja Averion Hurts vanhemman toisena lapsena. Jalen Hurts harrasti nuoruudessaan myös voimanostoa, jossa hänestä tuli painoluokkansa alueellinen finalisti. Hurts omistautui jalkapallon pelaamiselle Alabaman yliopistossa vuonna 2015. Hän valmistautui vuonna 2018 Alabaman yliopistosta viestintä- ja informaatiotieteiden kandidaatiksi. Myöhemmin hän opiskeli Oklahoman yliopistossa ja suoritti maisterin tutkinnon vuonna 2023.

## Pelaajaura
### Korkeakoulu
Hurts edusti yliopistourallaan kahta yliopistoa, kun hän pelasi vuodet 2016–2018 Alabaman yliopistoa ja vuoden 2019 Oklahoman yliopistoa. Hurts pelasi yliopistossa yhteensä 56 ottelua, joissa heitti 9477 jaardia ja 80 touchdownia. Ensimmäisen kautensa Hurts aloitti vuonna 2016 Alabamassa varapelinrakentajana. Hurts otettiin kuitenkin käyttöön avausottelussa ja Hurts johti joukkueen 52–6-voittoon heittämällä kaksi touchdown-syöttöä ja juoksemalla kaksi touchdownia. Hurts johti Alabaman CFP:n mestaruusotteluun. Hän sai tulokasvuonnaan lukuisia palkintoja, muun muassa valinnan Southeastern Conferencen vuoden hyökkäyspelaajaksi. Toisena vuonna Hurts johti Alabaman jälleen CFP:n mestaruusotteluun, jossa Hurts korvattiin varapelirakentajalla ja Hurts jäi viimeisenä vuonna pieneen rooliin Alabamassa. 

Joulukuussa 2018 Hurts siirtyi Oklahoman yliopistoon, jossa hän teki henkilökohtaisen ennätyksensä syöttämällä 3&nbsp;851 jaardia, heittämällä 32 touchdownia ja juoksemalla 1&nbsp;298 jaardia ja johdatti Oklahoman CFP:n välieriin. Hurts äänestettiin vuonna 2019 Heisman Trophyssa toiselle sijalle.

### NFL-ura: Philadelphia Eagles
Philadelphia Eagles varasi Hurtsin  toisella kierroksella 53. pelaajana. Hurts ja Eagles solmivat heinäkuussa 2020 nelivuotisen tulokassopimuksen, jonka kokonaisarvo oli noin kuusi miljonaa dollaria.

Ensimmäisen kerran Hurts pelasi kauden 2020 toisella viikolla Green Bay Packersia vastaan, jolloin hän pelasi kolmella hyökkäysvuorolla. Hurts teki läpimurtonsa viikolla 14 jolloin hän pelasi ensimmäisen ottelun aloittavana pelinrakentajana New Orleans Saintsia vastaan. Hän pelasi vuonna 2020 yhteensä neljä ottelua aloittavana pelinrakentajana. Hän saavutti yhteensä 1061 syöttöjaardia ja syötti kuusi touchdownia. Lisäksi hän juoksi itse 354 jaardia ja teki juoksemalla kolme touchdownia.

Ennen kautta 2021 Hurts nimettiin Eaglesin aloittavaksi pelinrakentajaksi. Kaudella 2022 Hurts syötti 22 touchdownia ja juoksi 13 touchdownia. Tämä riitti johtamaan Eaglesin konferenssin voittoon 14 voitolla. Kauden päätteeksi Eagles eteni Super Bowliin, mutta hävisi Kansas City Chiefsille lukemin 38–35. Hurts saavutti ensimmäisen esiintymisen Pro Bowlissa ja sijoittui finaaliin NFL:n arvokkaimman pelaajan äänestyksessä. 

Huhtikuussa 2023 Hurts teki Eaglesin kanssa viisivuotisen ja yhteensä 255 miljoonan dollarin arvoisen jatkosopimuksen.

Kaudella 2024–2025 Hurts pelasi runkosarjassa 15 ottelua ja 4 , joiden aikana hän heitti 3629 jaardia, syötti 19 touchdownia, juoksi 19 touchdownia ja teki kuusi syötönkatkoa. Hänen johdollaan Eagles eteni Super Bowl LIX:ään, jonka he lopulta voittivat lukemin 40–22. Hurts valittiin ottelun arvokkaimmaksi pelaajaksi.

## Yksityiselämä
### Perhe
Jalen Hurts on kihloissa Bryonna Rivera Burrowsin kanssa. Pari esiintyi ensimmäisen kerran julkisesti tammikuussa 2023. Hurts ja Burrows ovat tavanneet opiskeluaikanaan Alabaman yliopistossa ja tapailleet tästä lähtien.

### Kristinusko
Jalen Hurts on kertonut olevansa kristitty baptisti ja hän on kertonut uskostaan julkisesti. Hurts on kertonut ”tukeutuvansa Jumalaan elämän myrskyjen keskellä”. Hurts on kertonut ettei voisi menestyä ilman Jumalaa ja ”olisi se mies jota on, ilman uskoa, rehellisyyttä, johtajuutta ja ahkeruutta". Hurts on kertonut haluavansa olla positiivinen esikuva niille lapsille, jotka seuraavat hänen pelejään televisiossa.

### Hyväntekeväisyys
Hurts on usein puhunut aseväkivaltaa vastaan ja pitänyt sitä Yhdysvaltain kansanterveydellisenä kriisinä. Hurts on vieraillut Philadelphiassa terveydenhuollon työntekijöiden luona oppiakseen aseväkivallan uhrien hoitamisesta ja viettänyt aikaa perheiden kanssa, joihin väkivalta on vaikuttanut. Hurts on lahjoittanut Philadelphian kouluille 200&nbsp;000 ilmastointilaitteiden hankkimiseksi kuultuaan ilmastointilaitteiden puutteesta kaupungin kouluissa.

## Lähteet

## Aiheesta muualla
* Hurtsin Instagram-sivusto @jalenhurts
* [Hurtsin tilastot [ESPN]:n sivustolla.]